19/02/2019 | Administración LocalMunicipal
A Laracha
Bases para o concurso de Entroido do Concello da Laracha ano 2019

Co obxecto de estimular e fomentar a participación cidadá na festa do Entroido un ano máis o Concello convoca unha nova edición do Concurso de disfraces. Poderán participar todas aquelas persoas, sen límite de idade, que formalicen a inscrición da forma que segue:  Desde o luns 25 de febreiro até o luns 04 de marzo en horario de 09.00 h – 15.00 h no Concello, sen prexuízo do disposto no art.16.4 da Lei/39/2015, de 1 de outubro, do Procedemento Común das Administracións Públicas. A data e orde de inscrición será a que sinale o rexistro de entrada do Concello.  ou ben o martes 05 de marzo na Casa do Concello de 16.00 h - 17.00 h Establécense catro categorías desde as que se optarán aos premios: Ás comparsas concederáselle un accésit a todos os participantes non premiados (até un máximo de 10 accésits) por un importe de 100 € e que se outorgaran por rigoroso orde de inscrición. Valorarase o traballo, o esforzo e a orixinalidade dos disfraces, ademais da posta en escena durante o desfile. A temática a empregar é libre. No caso da categoría por comparsas terá especial consideración a presenza de carroza ( vehículo construído ou deseñado/decorado acorde coa temática do disfrace da comparsa) ou non á hora do fallo do xurado. A organización do concurso, de forma xeral, manterá durante o desfile o tipo de música que considere oportuno en cada momento, agás que os participantes de calquera das categorías especifiquen o contrario e o así o fagan constar no momento da inscrición, momento no cal xuntarán a/s peza/s a desenvolver durante a súa actuación (lapis, Cd, DVD, outros formatos). Para manter a fluidez da marcha e minimizar as paradas durante o percorrido do desfile limitaranse a duración das mesmas segundo a categoría na que se presenten. Nas categorías de individual e parellas o tempo máximo de detención do desfile será de 2 minutos e nas categorías de grupos e comparsas o tempo aumentará a 5 minutos, non podendo superarse en forma algunha en calquera dos casos. O xurado estará composto por membros do Concello da Laracha ou persoas acreditadas en quen delegue. A puntuación establecerase no intervalo de 0 a 10 puntos. As deliberacións do xurado serán secretas e inapelables en calquera caso. O xurado resérvase o dereito a considerar deserto algún dos premios, se considera que a calidade dos disfraces así o fai necesario. Os premios serán fallados e coñecidos de forma pública no transcurso da celebración da verbena posterior ao desfile, logo da deliberación do xurado. Farase entrega dun xustificante de premio. Para o pago dos premios é preciso a presentación da documentación que segue:  DNI do premiado, ou do seu representante legal e/ou CIF da asociación ou entidade á que represente, segundo sexa o caso.  Declaración xurada de estar ao corrente coas obrigas tributarias, motivo de exclusión do pagamento. A todos os premios se lles aplicarán as retencións fiscais oportunas segundo a lexislación vixente e sempre que proceda. A participación neste concurso supón a total e plena aceptación das presentes bases. A Laracha, 13 de febreiro de 2019 O alcalde José Manuel López Varela